text:
“Ta netamente ideanan nobo, renobacion consciente y eficiente, inovacion, uzo di tecnologia y cambionan den forma sistematico, ta loke lo pone Aruba sigui progresa y duna tur hende participacion den y beneficio di esaki. No tin luga pa idea y actitudnan anticua mas.”
Asina Rene Herdé a splica un grupo di hoben den weekend reuni na San Nicolas. E hobennan mes ta desapunta cu partidonan politico ta ripiti e mes un cosnan y e mes un ideanan bieu manera nan a tende den e ultimo debate. Nan ta haya cu mayoria di partido ta papia mucho cos general sin bira concreto. Nan ta critica sin duna solucion. E hobennan ta haya cu falta idea y plannan nobo y ta wak den direccion di AVP pa contesta. Pakico den direccion di AVP?
E motibo ta cu nan ta wak cu ta AVP ta e unico partido cu a tribi di trece cambionan dificil, cu den futuro nan generacion lo ta agradeci p’e. E hobennan ta haya cu mayoria partido ta djis bisa loke nan hende y fanaticonan di partido kier tende, no loke ta bon pa Aruba. Nan ta haya falta di inovacion y ta puntra kico AVP si ta bay haci pa renoba enseñansa, cuido di medio ambiente, economia, cuido di salud, etc.
INOVACION T’E SOLUCION
Despues di a scucha e hobennan pa basta rato, Rene Herdé a splica dicon tin paisnan sin rikesa natural manera oro y petrolio ta crece y paisnan rico na recursonan natural ta keda atras.
El a duna dos ehempel: “Sur Korea tabata un di e paisnan mas pober na mundo apenas 60 aña pasa. Nan no tin recursonan natural na abundancia.
Sin embargo, awe Sur Korea ta un di e paisnan mas avansa, economicamente fuerte, democratico y cu un nivel di bida halto pa tur hende. Hapon ta otro ehempel.
Tambe un pais sin recursonan natural, pero cu un desaroyo tecnologico cu a haci’e un di e paisnan economicamente mas fuerte di mundo.
Di otro banda, tin paisnan den Sur America, Africa, Europa y Medio Oriente cu tin rikesanan natural grandi, pero tog un desaroyo stagna, un desigualdad y falta di servicio y beneficio pa pueblo. E diferencia entre e dos grupo di paisnan aki ta e uso di educacion, organisaicon eficiente, leynan cu ta crea husticia y igualdad y e capacidad pa renoba e pais tur caminda cu ta necesario.
E forsanan cu ta tene e paisnan “rico na recursonan natural” atras ta traha pa nan propio interes.
Den paisnan cu tin un desaroyo mas grandi y un destribucion mas husto, nan a realisa cu e miho forma pa crece y desaroya ta dor di percura pa tur hende bay dilanti ora e pais bay dilanti.
E pensamento basico ta cu cambio y renobacion, specialmente den enseñansa, y economia ta loke ta pone paisnan crece y otronan no. E oportunidad pa participa na e desaroyo y e reparticion di beneficionan mester ta mas igual. E ehempelnan di Sur Korea y Hapon ta papia pa nan mes!”
Asina Rene Herdé a splica.
RENOBACION NA ARUBA
Papiando di e futuro desaroyo di Aruba, Rene Herdé a splica lo siguiente: “E futuro desaroyo di Aruba tambe ta depende di nos boluntad y capacidad pa cambia y renoba tur structura, tur proceso, tur regla cu ta stroba un desaroyo mas lihe, mas igual y mas husto pa nos tur.
P’e renobacion aki tuma luga nos mester rechasa cu gruponan chikito ta resisti renobacion pa proteha nan propio interes of beneficio, en bes di e interes di henter nos pais y pueblo.
Pa nos por aplica tecnologia mas y mas efectivo, pa nos cambia y renoba structuranan bieu cu ta stroba, nos mester educa nos mes mas y miho. Renobacion di enseñansa ta p’esey un condicion indispensabel pa nos futuro desaroyo. Nos tin cu cambia e metanan di nos enseñansa, e curiculo (=kico nos ta siña) y e formanan cu nos ta siña y studia. Nos mester renoba e forma di evalua y e organisacion di scolnan. Nos mester renoba e sistema di financia nos enseñansa.
Cambio den enseñansa ta condicion pa cambio den nos pais! No tin luga mas pa idea y actitudnan anticua of privilegio pa gruponan ya previligia! Futuro ta exigi inclusion di nos tur.
Participacion di tur. Oportunidad igual pa tur. Reparticion mas husto pa nos tur. Anto e ora e forsa y creatividad uni di nos tur ta loke lo carga y pusha nos pais padilanti!” Asina Rene Herdé ta conclui.


c: text/html

text:
Recientemente Arubaanse Voetbal Bond a eligi su directiva nobo. A reeligi Ing. Richard Dijkhoff como Presidente di e asociacion di futbol.
A scoge den e prome tanda di e votacion y awo e ta cla pa asumi su retonan nobo relaciona cu e periodo nobo.
Ing. Richard Dijkhoff a manifesta cu e ta hopi contento pa a wordo reeligi, pero mas cu tur cos e ta contento di por continua cu e trabao cu el a inicia. “Esey pa mi ta mas importante cu pa un periodo di 4 aña. Pasobra e oportunidad cu nan a duna mi, e confianza cu mi a ricibi, pasobra segun mi a mira e resultado, e sala a papia cla, kiermen cu nan ta aprobando locual cu mi a inicia”, a bisa.
Presidente di AVB a indica cu e ta haya oportunidad di caba locual el a inicia y aworaki ta pone un presion un tiki mas grandi pasobra e tin un deber pa por logra locual el a permiti.
E ta contento cu e resultado, a enfatisa. Banda di esaki a agrega cu tin dos miembro nobo cu a drenta den e directiva y cu ta personanan cu tin curason pa futbol. E aporte cu nan lo bay duna pa por fortalece e directiva sigur no tin duda cu esaki.
“Mi ta yama nan bonbini den e team nobo. E prome cos cu nos ta bay haci ta sinta, reuni y palabra. Con nos ta bay haci e trabao e cuatro añanan nos dilanti”, Richard Dijkhoff a manifesta.
FIFA y CONCACAF lo ta dispuesto pa bin caba pa nan por duna e miembronan nobo splicacion riba con e federacion tin cu funciona. Den pasado tabata tin hopi problema riba e tereno aki pasobra no tabata tin comprension di e pakico “Nos tin cu haci locual cu nos a haci”, a agrega.
E federacion ta birando mas profesional y tin cu bay cuminsa mir’e como un compania. Tin tendencia di mir’e a base di boluntarismo, pero FIFA ta poniendo fondonan pa por yena na staff y haci e federacion mas profesional, Presidente re-electo di AVB, Richard Dijkhoff a expresa.

robotstxt: allowed

filter: keep


text:
Un abogado Hulandes awor lo defende e Chines sospecha di a planea tur cos
ORANJESTAD (AAN): Diabierna mainta ta planea pa e tratamento di e caso penal contra E Boneriano J.E. y e Chines P.F. tuma lugar.
Nan ta e sospechosonan di e asalto fatal cu a sosode dia 13 di September 2016 den Wayaca, caminda a tira un dama Chines mata mientras cu a herida su casa. Diferente biaha e caso aki a bin dilanti pero a keda posponi, door cu investigacionnan tabata tumando lugar. Na Juli 2017 e caso a worde pospone un biaha mas caminda a keda palabra cu mayan mainta tratamento lo tuma lugar. E sospechoso Chines P.F. awor ta worde representa pa e abogado Hulandes mr. Spong y asisti pa mr. Ruiz.
ASALTO FATAL:
E acusacion contra e Boneriano J.E. y e Chines P.F. ta cu riba 13 di September 2016 a haci e asalto arma na Wayaca caminda a tira mata un dama Chines den cabez cu consecuencia cu el a fayece. E casa di e dama Chines a worde tira tambe. Esaki ta e sospechoso J.E. a haci y despues a core bay den un auto for di e cas.
Fiscal ta acusa e duo di a tira mata e dama Chines, a purba mata e casa y e yiu homber. E asaltante J.E. a tira den direccion di nan curpa. A bay cu un suma di placa, un cadena, telefonnan y un auto.
Fiscal ta acusa e Chines P.F. di ta complice di e asalto fatal y di a suministra informacion y a planea tur cos.
Parce cu J.E. a bisa cu ta P.F. a bin cu e plan.
Na Juli 2017, Hues a bisa cu a bin masha hopi documentonan mas acerca. Fiscal a bisa cu ainda falta resultadonan di NFI riba e marcanan di sanger cu a haya den auto cu J.E. a core bay cun’e. Si tur cos ta bon, e resultadonan aki a yega caba y tanto Hues como abogadonan lo tin esakinan. Ta asina cu abogadonan mr. Carlo y mr. Illes ta defende e sospechoso J.E.
Diabierna mainta e tratamento ta planea pa tuma lugar. DIARIO lo informa lectornan kico tur a sosode den sala di Corte.


text:
‘Un ser inteligente ta e principio di tur cos’ – Jean Jacques Rousseau
Mi tabata scuchando un programa riba famia y etica. Hopi interesante pa scucha cu como nacion nos tin cu tuma ensenjansanan riba etica y moral na serio. E presentador ta puntra: ‘E problemanan social y personal por tin di hasi cu ja nos no ta paga asina hopi atencion mas na balornan manera respet, integridad, responsabilidad? Kico ta bon y kico ta malo? Nos ta duna contenido na e palabranan aki ora nos ta splica nos yiunan na palabra chikito kico nan ta nifica. Tambe ta bon pa duna nan ehempel di bida diario, p.e. pa no mishi cu cosnan cu no ta di bo, maske con chiquito e por ta manera un pen di propaganda (no horta). Ta importante pa sinja nos yiunan kico ta nos bon custumbernan, p.e. cuminda hende ora bo topa nan riba caminda (bisa ‘bon dia, senjora’ of ‘meneer’).’
Berdad, e cosnan aki no ta asina dificil, pero si nan ta duna un mucha educacion civico y social. E ora pakico no hasi’e mas hopi cu ta posibel? Ta bon pa tur nos lidernan ta conciente cu den cada situacion nan ta e ehempelnan pa e pueblo. Cu nan forma di papia, nan forma di actua, di reacciona y te hasta cu nan forma di bisti. Esaki ta conta tambe pa cada adulto. Na Aruba nos ta ripara cu hopi biaha nos ta alega mas y mas di nos propio custumbernan y ta adapta mas y mas ehempel di television, internet y di otro paisnan.
Si nan ta basa riba bon etica, hopi bon, pero ora violencia y inmoralidad ta e tema, kico e ta sinja nos y nos yiunan? Educa etica ta tambe tarea di medionan di comunicacion ora nan ta selecta ki cantica cu ki texto nan ta transmiti, ki programa nan ta manda den aire. E presentador di e programa riba etica y famia ta bisa cu tin asina tanto muestra di falta di etica den nos mundo. A menciona banconan, lidernan den posicionnan clave cu ta cay for di gracia dor di nan actitud personal. Nan a pensa prome cu nan a actua? Y e muchanan jong cu ta bira miembro di gang y ta participa na actividadnan violento?
Kico e muchanan aki a sinti falta di dje den nan educacion y bida na cas, na scol, den nan iglesia of den nan bario? Amor, disciplina, norma, balor, instruccion, etica?
Nos famia ta e cuna pa sinja etica, segun e presentador…
Si, berdad, e tin rason, etica, amor, disciplina… formacion…informacion…
Ban cuminsa Aruba…


text:
Mientras cu e proceso di formacion di gobierno mes ta canando su caminda, wardando pa e fase di formacion cuminsa, MEP ta preparando su mes pa asumi su responsabilidad.
Compromiso di MEP ta pa pone e ser humano central. Aki mester cuminsa cu esunnan mas vulnerabel den comunidad, nos muchanan cu mester haya proteccion, nos hobennan cu mester haya bon calidad di enseƱansa y mas oportunidad. E mamanan soltera cu mester haya mas oportunidad pa supera nan mes pa lanta nan yiunan nan mes. Nos hendenan special cu tin derecho di inclusion y nos grandinan cu mester di un cuido digno.
Lider di MEP, Sra. Evelyn Wever- Croes, hunto cu un ekipo di 11 candidato a tene un reunion cu directora di Departamento di Asuntonan Social, Sra. Glenda Hernandez y henter su staff. Durante e presentacion aki, MEP a keda hopi impresiona cu e vision di Departamento di Asuntonan Social cu por yuda den ponemento di e ser humano central.


text:
DEN HAAG – E grupo di studiante cu ta studiande na Leiden a expresa di ta hopi agradecido na Minister Plenipotenciario Juan David Yrausquin pa scucha loke nan ta pasando den dj’e como studiante Arubiano na Hulanda.
Maske cu no tin hopi studiante na Leiden, asina mes hopi a bin pa papia cu e mandatario.
Otro studiantenan cu ta studia na Leiden, pero ta biba na Den Haag of na Rotterdam a scoge pa asisti na un di e encuentronan aki cu lo tuma lugar otro siman diamars 18 di april na Den Haag y na luna di mei na Rotterdam.
Mescos cu tabata e caso na e encuentronan anterior Minister Yrausquin a tuma tempo pa a sinta papia y scucha loke e studiantenan tin di bisa riba nan bida como studiante. Hopi topico a keda trata di cual Minister Yrausquin lo bay pone nan den un plan di accion pa brinda mas sosten na nos studiantenan.
Durante di e encuentro aki algun studiante a bai live via di Facebook pa conta riba nan experencia como studiante na Hulanda y special tocante di e ciudad unda nan ta studia.
Nan a duna hopi tips na e muchanan cu ta preparando pa e aña aki bin Hulanda pa sigi un estudio avansa. Un bunita initiativa di e studiantenan mes y esaki sigur lo yuda e muchanan aun mas riba nan preparacionnan pa nan bida como studiante na Hulanda.
Na final e studiantenan a expresa nan satisfaccion rib’e initiativa di e Minister pa cu e anochi aki y tambe nan a gradici e mandatario pa e invitacion.


text:
Biblionef ta regala biblioteca buki pa mucha
Boluntarionan Carla van Eerden y Sandra Postma a entrega un donacion di buki pa mucha di Biblionef na biblioteca e siman aki. Biblionef a manda un donacion pa biblioteca di alredador 400 buki na diferente idioma. E coleccion di buki a keda entrega na directora di biblioteca, sra. Astrid Britten.
Biblionef ta un organisacion cu ta percura cu rond mundo mucha cu no tin aceso na buki por haya un coleccion di buki. Biblionef na Hulanda a keda estableci na 1992. For di aña 2000 dos boluntario ta activo pa Biblionef na Aruba, sra. Carla van sra. Eerden y Sandra Postma. Hunto nan ta aporta activamente na promocion di lesamento dor di reparti e bukinan cu nan ta ricibi for di Biblionef Hulanda pa diferente centro, creche, scol y biblioteca. Nan lo ta presente na e apertura di Festival di buki pa mucha cu un mesa cu informacion di Biblionef. Segun Biblionef tin hopi desaroyo den e trabou di bibliotecanan escolar durante ultimo añanan. Nan meta principal ta pa stimula tur mucha lesa, como cu esey ta e base pa adkeri conocimento.
Biblioteca ta gradici Biblionef pa e bunita gesto aki cu ta un contribucion balioso pa tur mucha. Tur mucha por bira miembro na biblioteca y fia buki henter aña. Miembrecia ta solamente 1 florin pa aña. Tin buki pa mucha di tur edad.


text:
WILLEMSTAD – Despues di binti aña ta bolbe hasi petishon na gobièrnu di Kòrsou pa restourá i deklará e muraya di katibu na Siberie komo monumento. E inisiativa ta bini di Fundashon Parke Nashonal ku ta manehá e Parke Lucha pa Libertat na Ref. “For di e ruinanan ainda por reskatá un parti chikitu di e muraya i asina konservá e parti históriko ku nos katibunan a bai laga atras komo herensia”, Lionel Janga di e fundashon ta bisa.
Ta trata aki di un di e murayanan di mas largu ku katibunan a yega di konstruí. Den su estado original e muraya di Siberie ta kuminsá na Tera Kòrá i ta kaba na Krakeel midiendo kasi tres kilometer di largura. E muraya aki a keda konstruí pa marka e frontera di Plantashi Siberie for di e otro plantashinan den bisindario.
Un reportahe di José Manuel Dias
Na aña 1997 a logra pone e muraya di Siberie riba e lista di monumento kaminda a pone 100 mil florin disponibel pa restourá 500 meter di muraya. Sinembargo despues di un aña mester a bah’é for di e lista pa motibu Konseho Insular di Kòrsou no a atendé ku e opheshonnan den e tempu stipulá. Un gran parti di e muraya ta riba tereno privá i tabatin algun doño di tereno ku a presentá opheshonnan.
Balor históriko
“Falta di konosementu históriko di nos mandatarionan ta e motibu prinsipal pa kual te ku awe no a logra deklará e muraya di Siberie komo monumento”, Jeanne Henriquez di Museo Kas di Pal’i Maishi ta bisa. Tantu Henriquez komo Janga ta boga pa e muraya di katibu di Siberie bira un punto di atrakshon turístiko kaminda e bishitante por sera konosí ku nos balornan históriko.
Último chèns
Entretantu e muraya a sigui dekaí i ta ruina di piedra so a sobra miéntras ku na hopi sitio e muraya a disparsé por kompletu. Den transkurso di añanan ku a pasa deskonosínan a kita hopi piedra bai kuné. Na opinion di Janga importante ta pa restourá e lokual a sobra. Esaki ta e último chèns pa reskatá e muraya promé ku e bai kompletamente pèrdí.
Shen mil florin
No ta konosí si e shen mil florin ku a pone disponibel na 1997 pa restourá e muraya di Siberie tei ainda. Tin sospecho fuerte ku e gobièrnunan di turno lo a usa e sènnan aki pa otro meta. Pa Janga di Fundashon Parke Nashonal sèn no mester ta un opstákulo pa e proyekto por bira un realidat. “Nos mester kuminsá ku loke tin i despues ta wak kon ta yega na mas fondo”, Janga ta bisa.
Restourashon di e muraya den su estado original ta eksigí di konosementu spesialisá. Segun e konosido eksperto Michael Newton no por usa sèmènt ni niun otro tipo di material pa pega e piedranan riba otro. Tampoko por usa otro tipo di piedra pa restourá e muraya.


text:
Nacionnan Uni a proclama dia 15 di September (ayera) como Dia Internacional di Democracia.
Pa aña 2017 e tema ta: “Democracia y prevencion di conflicto”.
“Nos tin cu para keto n’e tema aki cu ta di sumo importancia pa tur continente, henter mundo, tur pais y sigur tambe nos dushi Aruba.
E tema di e aña aki ta pone su focus riba un necesidad fuerte pa fortifica paisnan democratico pa promove paz y stabilidad.
Un acercamento of pensamento ta, pa cada oportunidad cu ta presenta mester un gobernacion efectivo pa percura pa nos tin un sociedad integro.
Tur esaki haciendo uzo di respet pa derechonan humano, conocemento di ley y mas aun mantene nos mes na ley,” e candidato di AVP, Maurits Malmberg a bisa.
AVP su maximo deseo ta cu Aruba keda un sociedad dinamico cu tin e habilidad di duna splicacion di temanan tin biaha dificil haciendo uzo di dialogo y rasona cu otro.
Si haci uzo di debati (y usa voz alto) esaki semper lo nifica cu tin un ganador y e otro ta automaticamente ta perdedor. Esaki ta promove paz?
“Den democracia di Aruba, AVP y ami Maurits ta netamente en busca di dialogo cu tin como base combersacion, scucha otro, acepta y esun di mas importante: Respet pa diferencia di opinion.
Riba e dia di democracia nos mester sinti nos honra cu Aruba ta brinda e oportunidad di expresa opinion. E derecho di voto ta uno cu den ful e temporada di campaña nos a boga pa duna informacion tocante e parti sagrado aki.
Esun cu ta bon informa, por kies cu seriedad y segun su consenshi. Na Aruba, cu ta boga pa democracia ta mira cu nos habitantenan Arubiano ta consciente cu votamento ta primordial.
E ultimo añanan nos por mira cu cada bez mas y mas hende ta haci uzo di nan derecho di voto. No ta na tur pais ta duna su comunidad e chens pa papia liber, kies liber y vota liber.
“Aruba por cana cabes na laira, dunando comunidad e sosten pa carga democracia y bin cu solucion concreto ora ta trata temanan, pa menciona algun: Social, economia of deporte.
Halza bo bandera y vota consciente pa AVP #NR22 Maurits Malmberg dia 22 di september 2017.
Vota pa progreso, dinamismo y solucion di conflicto. Semper haciendo uszo di dialogo,
bo amigo Maurits ta cla pa drenta den combersacion cubo!”


text:
Diasabra mainta, rib’e caminda di Paradera un pickup Mitsubishi A-47106 a subi caminda sin duna preferencia na un auto Toyota TX 109 cu tabata rib’e caminda di Paradera direccion rotonde di Paradera net dilanti e gas station nobo.
Despues di accidente, e chauffeur di pickup a bandona e sitio. Un rato despues a haya e pickup na crusada di Bloemond. E chauffeur en cuestion tabata menor di edad. E dama chauffeur di Toyota TX a sali ileso di e accidente, pero a keda cu hoi susto. Tabatin basta daño material.


text:
Pa abona EXTRA BONAIRE klik riba e link aki. You must be logged in to view this page. Please log in or purchase a subscription. Username or E-mail Password Remember Me Forgot Password
Ganadó di spinazi grátis na Fundashon Krusada
KRALENDIJK — Fundashon Krusada ta mas ku 20 aña e lugá na Boneiru unda ta ofres’é yudansa profeshonal na hende ku no por partisipá kompletamente den e komunidat di Boneiru pa diferente motibu. Dor di adikshon por ehèmpel, den pasando kriminal, òf debilidatnan sosial. Krusada ta duna nan un lugá pa rekuperá i pa biba òf traha. Tambe nan ta […]
Barku pegá 2 luna na Boneiru
KRALENDIJK – Why worry man must live 2, ainda ta na Boneiru mará na Waf Chiku Mercelina. E boto aki algu mas ku 2 luna pasá e pareha ku tabata abordo di dje, a haña nan ku problema ku motor i a resultá na Boneiru. Despues di e drecha e motor i ta kla pa nabegá regresá Trinidad, awor tin […]
Disney Cruise Line ta bin Boneiru na 2018
KRALENDIJK — Pa promé bia Boneiru ta eksperensiá un temporada abou i haltu. Awor ku e temporada a kuminsá baha, tempu a yega pa kuminsá prepará pa e siguiente i na mes momento e kompanianan kruseronan tambe ta preparando. Siman pasá TCB tabatin e plaser pa hospedá Port Adventures Researcher & Development Manager di Disney Cruise Line, Jacob Gouws, na […]
Konsentrashon pasífiko di venezolanonan bibá na Boneiru
KRALENDIJK – Djarason 19 di aprel venesolanonan bibá na Boneiru a organisá na Plaza Bolivar un konsentrashon pasífiko yamá ‘Desde Bonaire decimos: NO MAS’. Na e momento grave ku Venezuela ta bibando awor aki, venezolanonan bibá na Boneiru a sinti gran satisfakshon pues ku e konvokashon a logra reuní hopi hende, venezolanonan i amigunan, tur a mustra di un forma […]
Zamir ta regresá fuerte ku programa radial
KRALENDIJK – E konosido lokutor boneriano, Zamir Ayubi, resientemente a inisiá ku un programa na radio i esaki den apénas algun luna e programa a krese konsiderablemente na oyente. Pa loke ta trata DJ Zamir Ayubi, no mester di ningun klase di introdukshon. E programa ku ta karga e nòmber ‘Ambiente Musikal’ na Radio Energia 96.1, a dal hopi duru […]
207 Aña promé akontesimentu revolushonario
KRALENDIJK — E revolushon di 19 di aprel di 1810 tabata e promé akontesimentu di lucha revolushonario pa ta un pais liber, soberano i anti imperialista. Pa e tempu aya, e kapitan general di Venezuela, Vicente Empara, a keda destituí pa e Kabildo di Caracas i asina a forma Hunta Suprema di Caracas, ku tabata e promé Gobièrnu outónomo. Debí […]


text:
ORANJESTAD – Ayera diadomingo na Moomba Beach a tuma lugar e evento di Aruba International Fighting Championship Ring Girl Competition. Dia 28...
ORANJESTAD – Den un venue completamente yen di fanatico di MMA na Kiev, Ukraine e atleta di MMA di Aruba Hyram Rodriguez...
ORANJESTAD – Preparacionan pa Aruba International Fighting Championship ta andando en grande y e event fight card tambe ta cla pa evento...
ORANJESTAD – E atleta internacional Arubano di MMA Gregory Milliard officialmente ta join team Adidas Aruba. E marca di Adidas awor lo ta...
ORANJESTAD – Despues cu Gregory Milliard a perde na Detroit, Michigan den un manera controversial no a keda nada otro, revancha. Gregory...
ORANJESTAD – E revancha a bira official, Gregory Milliard lo host Muhhamad Abdullah pa e evento inaugural di MMA di Aruba International...
ORANJESTAD – Na April ultimo Michael Kuiper y Hyram Rodriguez a bringa na Aruba den RFC2 ambos a perde. Awor nan ta back...
DETROIT – E ta confirma, Gregory Milliard y Muhammad Abdullah parti number dos ta official! Gregory Milliard otro anja lo viaha pa...
DETROIT – Un pelea cu a priminti hopi accion, un “standup fight” entre un boxeador y un “muay thai fighter”, Gregory Milliard a...


text:
Limpiesa di playanan públiko na parti Wèst a start
Willemstad – 12 di òktober 2016 – Ofisina di Turismo di Kòrsou (CTB) konhuntamente ku Ministerio di Salubridat Públiko, Medio Ambiente i Naturalesa den wikènt tras di lomba a start ku e proseso pa drecha e playanan públiko den aria di Banda Abou ku a sufri daño despues di pasashi di orkan Matthew i tambe e bientu sùit wèst ku Kòrsou a hañ’é konfrontá kuné na komienso di siman pasá.
Un kontratista a kuminsá ku e trabou di limpiesa na e diferente playanan. E playanan ku ta forma parti di e proyekto di mantenshon aki ta: Playa Kalki, Playa Grandi (Playa Piskadó), Playa Fòrti,Playa Abou (Playa Kenepa Grandi), Playa Kenepa Chikí,Playa Jeremi,Playa Lagun,Playa Sta. Cruz,Playa Daaibooi,Playa Boca Sami iPlaya Wachi. Relashoná ku e trabounan di limpiesa ku ta ehersiendo na e playanan, ta bon pa públiko tene kuenta ku tin algun playa ku lo ta kompletamente aksesibel bèk dia 13 di òktober despues di mèrdia pa atardi. Ta trata aki di Playa Piskadó i Playa Daaibooi miéntras Playa Lagun, Playa Sta. Cruz i Playa Boca Sami ta parsialmente aksesibel i pa mèrdia/atardi lo ta kompletamente aksesibel. Playa Kenepa Grandi i Chikí lo ta aksesibel pa públiko entrante djabièrnè 14 di òktober parti mainta. A start mesora ku e proseso pa analisá e gastunan di reparashon di e mobilario ku tin ubiká na e diferente playanan manera palapa i bankinan.


text:
Tur e preocupacion cu tabatin, particularmente di parti di Mando Policial pa cu entrega di lista, mester bisa cu tur cos a cana masha smooth mes.
E proceso a cuminsa for di 9 or di mainta, y prome cu 4 or di atardi, tur partido a cumpli cu nan entrega.
Apesar di e preocupacion di Mando Policial, mester duna reconocimento na Cuerpo Policial p’e bon trabao cu a keda desplega. Manera a ser señala, no mester a ni aplica “Faya lo bo Haya”. Kier men cu tur hende di cada partido politico a sa di comporta nan mes, manera mester ta.
E portet aki ta di e 3 partidonan cu si a sa di entrega lista cu 29 candidato, cu ta AVP, POR y MEP. Pesey awe nos ta presenta e potret aki for di aire cu un drone. Tur demas partido, cu excepcion di PPA/UPP cu a entrega un lista cu 20 candidato, tur e otronan a entrega lista di 5 te cu 10 candidato. Pregunta, no tabata mihor pa nan a uni den un solo lista?


text:
Igmar Reyes: E prijs di desigualdad
(Tempo pa lesa: 6 - 12 minuut)
Un tiki desigualdad ta inevitable den cualkier economia cu ta basa riba mercado, pero desigualdad excesivo tin un impacto severo riba un sociedad. Crecemento di desigualdad y falta di oportunidad por stagna economia, reduci productividad, polariza un comunidad politicamente, corumpi politiconan y perhudica balornan fundamental manera meritocracia caminda cu status den comunidad ta wordo determina door di prestacion, motivacion y capacidadnan. Tambe reduccion di entrada y nivel di bida como consecuencia di desigualdad hopi biaha ta bay acompaña cu multiple manifestacion den bida di cuidadanonan manera exclusion di bon educacion y otro problemanan social. Den e relato aki lo focus riba kico a y ta wordo haci pa frena desigualdad.
Dicon mester bringa desigualdad? Pa cuminsa, ta evidente cu paisnan cu menos desigualdad, conoce un crecemento economico mas halto y duradero. Esaki International Monetary Fund (IMF) a mustra den su rapport titula: “Reparticion, Desigualdad y Crecemento”. Reparticion por wordo midi por medio di entrada (inkomen) y rikesa (vermogen). Bou entrada ta compronde entre otro salario, pensioen, subsidio, entrada procedente di huur propiedad, entrada via dividendo di compania, interes gana di uno su cuenta di spaar y deposito. Bou rikesa ta compronde entre otro cuenta di spaar na banco, capital inverti den compania, stock exchange of bono di gobierno, doño di priopiedad / real estate y/of simplemente posee cosnan balioso.
Causante exacto di desigualdad ta un materia compleho, pero e por ta relata na tipo di trabou, tipo di estudio, herencia, accesso na educacion, tipo di economia, tecnologia, tipo di mercado, tipo di estado di bienestar cu seguridad social (manera pensioen general y subsidio), integridad di gobierno, sistema di impuesto y globalisacion.
Na 1963 John F. Kennedy a bisa den un speech cu “ora laman subi, tur boto lo flota”, indicando cu mehoracion di economia general lo beneficia tur participante den economia, pero na 2014 e economista Thomas Piketty den su estudio amplio a mustra lo contrario, esta cu ta yate luhoso so a wordo lanta. Cu otro palabra: ta un grupito so a beneficia ora economia a crece. Rikesa n’e top den comunidad semper a keda den man di un grupo minoria y a wordo acumula y canalisa pa paraisonan fiscal manera Hulanda, Suissa y Bermuda.
E perdedornan relativo no ta esnan cu menos entrada sino tur hende cu no ta un capitalista. Cada un discrepancia entre pober y rico no ta solamente relata na fayonan den mercado liber, sino pa falta di hereda placa inicialmente, pa falta di conocemento financiero of pa falta di spaar pa inverti. E top-economista Joseph Stiglitz ta constata cu niun data ta sostene e idealismo di “American Dream”, esta libertad ta inclui oportunidad igual, exito, prosperidad y mobilidad social. No ta desconoci cu ta hopi a logra exito for di un convenio fragil, pero e American dream no ta e norma.
Na 2014 Thomas Piketty a causa furor cu su buki titula: “Capital den Siglo 21”. Segun Piketty, capital mester crece (return on investment) den mesun rapidez cu crecemento economico di un pais. Reparti prosperidad den nos sistema di capitalismo no ta pasa automaticamente, maneho gubernamental ta crucial pa logra esaki. No tin forsa natural pushando contra concentracion di rikesa p’e clase elite. Solamente un Tercer Guerra Mundial (cual no ta deseabel pero historia ta siña nos cu desigualdad a baha substancialmente rond Guerranan Mundial), of un intervencion di gobierno riba mercado liber pa frena desigualdad por preveni rikesa yega den man di un grupo minoria. Pa frena desigualdad, Piketty ta recomenda pa bini cu un impuesto universal riba capital priva di 0,5%, percurando asina tambe cu rikesa no lo keda core di un pais pa otro mirando cu paisnan ta competi cu otro ofreciendo regimen fiscal mas faborabel pa atrae companianan internacional.
Desigualdad na Hulanda
Reparticion via entrada na Hulanda ta basta stabiel y igual, danki na sistema di impuesto y seguridad social (sociale zekerheidsstelsel). Pero den cuadro di rikesa, Hulanda ta den top den Europa pa ta paisnan mas desigual. Segun Centraal Bureau voor de Statistiek (CBS) di Hulanda, na 2015, 10% di esnan mas rico, tabata posee mas di 60% di tur capital financiero (cual ta un suma di €726 biyon), siendo 60% di esnan mas pober tabata posee ni 1%. E 10% di esnan mas pober na Hulanda tabatin hunto un debe di €65 biyon.
Remarcabel ta cu na Hulanda impuesto riba capital ta relativamente abou, siendo impuesto riba salario ta mas halto y t’e impuesto cu mas ta contribui na caha di estado. Segun ‘Follow the Money’ cual ta un plataforma profesional di periodistanan cu ta haci investigacion profundo riba topiconan financiero-economico, di 2001 pa 2013 e contribucion di negoshi na caha di gobierno a baha cu 17.6 procentpunt y di accionista (aandeelhouder) cu 2.3 procentpunt, sinembargo contribucion di impuesto por medio di salario a compensa esaki y a aumenta cu 20.6 procentpunt, pues e belastingdruk a move di negoshi y accionista pa e clase trahador. Segun Piketty, Hulanda ta un di e regimen politico cu obhetivamente ta faborese capital priva. Pues conscientemente decisionnan politico ta aporta na mas concentracion di rikesa p’e clase elite. No ta kita afo cu Hulanda tin un estado di bienestar (verzorgingsstaat) fuerte caminda esnan mas debil den comunidad ta haya ayudo financiero por medio di subsidio, “uitkering”, “toeslagen”, “arbeidskorting”, etc.
Na Hulanda e impuesto riba dividendo ta 15% y e gabinete Hulandes lo bay elimina esaki por completo na 2019 pa (supuestamente) asina keda fiscal atractivo como pais y atrae inversionista stranhero. Otro argumento usa pa gobernantenan ta cu e ahustacion aki lo crea mas empleo y lo duna oportunidad pa inverti. Pero den nos mundo di capitalismo y globalisacion, crea balor pa un mercado a wordo separa di crea empleo. Placa no ta keda den un pais, pero inversionnan ta wordo haci caminda e ganashi ta mas halto. Esaki ta hopi biaha den paisnan menos desaroya caminda e gastonan ta hopi mas abou, pues e ahustacion fiscal no necesariamente lo crea hopi mas empleo na Hulanda. Hasta si inversion keda den un pais desaroya, esey no kiermen cu inversion ta relata na crea mas empleo, sino mas bien den automatisacion diseña pa remplasa empleo cu por ehempel intiligencia artificial y “robots”. Gobierno Hulandes lo perde €1.4 biyon na entrada cu e ahustacion aki. E pregunta ta surgi: ken realmente ta beneficia di tur esaki?
Impuesto na Aruba
Na Aruba, no tin mesun hopi data manera Hulanda, pero por remarca cu na Aruba tambe e impuesto mas imponi ta riba salario. Nos conoce un sistema di impuesto basa riba “draagkracht” riba entrada y un sistema progresivo, es decir esun cu ta gana mas mester paga mas impuesto cu esun cu ta gana menos, esaki por varia entre 0% pa entrada menos cu Awg 20 mil pa aña te cu 58,95% pa top entrada riba Awg 300 mil pa aña. Nos por haci e pregunta con progresivo realmente nos sistema di impuesto riba salario/entrada ta? Con e belastingdruk efectivo ta, ora tuma entre otro ‘aftrekposten’ den consideracion. Pa definicion un persona cu entrada abou no lo beneficia tanto di esaki ya cu e no tin (hopi) ‘aftrekposten’, pues esun cu realmente ta beneficia y ta wordo compensa p’e hecho cu e ta paga mas impuesto y probecha di posibilidadnan fiscal, ta e persona cu entrada (mas) halto. Esaki ta ilustra cu nos sistema fiscal no ta asina progresivo manera nos ta pensa, sin laga afo e pensamento cu e aftrekposten mas grandi ta contribui na engrandece rikesa mas ainda.
Impuesto riba ganashi (winstbelasting) ta 25%, impuesto riba dividendo (dividendbelasting: esta placa cu un accionista ta haya ora compania haci ganashi) ta 10%; cual por wordo mira manera un “vooraftrek” riba impuesto di entrada (inkomstenbelasting) cu ta 25%. Remarcabel ta cu Aruba no conoce impuesto riba rikesa priva manera na Hulanda. Nos no conoce impuesto por medio di ‘vermogensrendementsheffing’ riba accion (aandelen), riba cuenta di spaar, cosnan balioso y balor di segundo cas. Aki nos conoce solamente successiebelasting/ schenkingsrecht (cual ta impuesto riba rikesa hereda) y grondbelasting pa onroerende goederen cual porcentahe a aumenta recientemente. E tipo di impuestonan aki nan peso ta insignificante pa por cambia reparticion di rikesa na un manera mas igual. Pero dicon Aruba no conoce un impuesto riba rikesa priva?
Na october 2017, IMF den su rapport biannual “Enfrenta Desigualdad” a menciona diferente tipo di impuesto riba rikesa cu paisnan por considera pa asina frena desigualdad y realisa crecemento economico sostenibel y duradero. Tambe IMF a constata cu den ultimo 30 aña impuesto riba top entrada (topincome rates) a baha di 62% pa 32% den paisnan avansa. Esaki no ta conta pa Aruba, es mas nos impuesto riba top entrada ta 58,95% cual ta un di e mas halto di mundo. Gobernantenan di paisnan avansa cu a baha tarifa riba top entrada a hustifica esaki como algo necesario pa laga economia crece. Sinembargo, IMF a prueba por medio di data empirico cu no tin argumento pa sostene e pensamento cu si cobra mas impuesto riba e top 1% di esnan cu entrada mas halto den paisnan avansa, cu esaki lo tin un impacto negativo riba crecemento economico.
Na Aruba, impuesto riba ganashi a baha gradualmente den ultimo decada di 38% na 2002 pa 25% na 2016. Igual na Hulanda, esaki ta wordo hustifica door di gobernantenan pa asina crea oportunidad pa inverti, crea mas cupo di trabou y/of haci Aruba mas atractivo pa inversionistanan local y internacional. Na 2003 ora a introduci impuesto riba dividendo di 10%, gobierno a scohe pa baha tarifa di impuesto riba ganashi pa asina compensa e inversionista. Ora di introduci BBO a bolbe baha impuesto riba ganashi di 28% pa 25% (pero tambe ariba salario). Talbes den su totalidad mester wak e reduccion di impuesto riba ganashi como un compensacion di gobierno pa companianan cu gasto halto na prima social y desde 2012 pensioen mandatario? Un cos ta sigur cu bahando impuesto mas ainda riba ganashi, na prome instante no t’e pobernan ta beneficia pero ta resulta mas liher den situacion unda companianan lo por paga mas dividendo na accionistanan.
Desigualdad na Aruba
No tin data recien riba reparticion di entrada of cifra exacto riba rikesa priva manera paisnan avansa, pero Aruba su Oficina Central di Estadistica (CBS) na 2006 a publica un articulo interesante riba entrada y gastonan. E resultadonan di e encuesta ta mustra cu si compara data di 2006 cu 1998, e grupo cu entrada mas abou a bay atras den salario cu 9,5% durante e 8 aña, siendo e grupo cu entrada mas halto a subi cu 16.6%. Por haci e pregunta si tin crecemento di productividad na Aruba pa hustifica aumento di top-salario?
Ora compara entrada cu poder di compra entre 2006 cu 1998, CBS a constata cu e grupo cu menos entrada a bay atras cu 28.5% na poder di compra. Apesar cu e encuesta no ta recien, toch e ta duna un indicacion clave cu esnan cu top entrada a bay dilanti y esunnnan cu entrada mas abou a bay atras. Pa evita cu e grupo fragil aki nan derecho laboral wordo malusa (pa falta di informacion) of mihor condicionnan laboral (pa falta di un CAO), aki rol di sindicatonan por bira mas crucial y lo por percura pa reduci discrepancia den entrada door di preveni trahadornan cu tiki cualificacion (low-skilled) cay den mal gara di trabounan mal paga. Sin laga afo miho control di gobierno riba ilegalnan trahando pa menos cu sueldo minimo cu ta forma un concurencia directo y inhusto p’e grupo aki.
Por conclui, cu capitalismo den siglo 21 ta wordo reta. E crecemento di rikesa y e diferencia di entrada entre esnan mas rico cu esunnan menos fortuna ta test nos sentido di husticia, mobilidad social y oportunidad igual. Capitalismo tabata tremendo den aumenta rikesa, pero a fracasa den distribui esaki. Tuma Hulanda como ehempel cu ta un pais rico, su ciudadanonan tine relativamente bon, pero desigualdad den capital priva ta enorme. Ni multi miyonario Rey Willem Alexander y Reina Maxima ta paga impuesto riba salario y entrada, siendo esun cu salario minimo na Hulanda ta paga 36,55%.
Reparti prosperidad den nos sistema di capitalismo no ta pasa automaticamente, pesey maneho gubernamental ta crucial. E articulo aki no ta boga pa kita rikesa di e clase elite sin mas, pero pa percura pa tur hende paga nan ‘fair share’, principalmente esnan (hopi) rico, frenando asina concentracion di rikesa den man di un grupo minoria. Si no haci nada, nos modelo di capitalismo y democracia lo wordo enfrenta cu auto-distruccion, e prijs halto di desigualdad. No ta kita afo cu capitalismo a contribui na desaroyo positivo den hopi pais, caminda hopi ciudadanonan (rond mundo) a wordo saca for di pobresa, a conoce hopi innovacion, miho calidad di bida, etc., pero prosperidad di esnan mas rico mester ta den balansa cu e tamaño di e economia.
Mirando e trend mundial nos tambe por inicia discusionnan sano riba desigualdad na 2018. Tin indicacion cu desigualdad a crece na Aruba y cu esnan na top den nos comunidad so a bay dilanti riba entrada. Tambe nos sistema di impuesto ta parce uno di ta beneficia primordialmente un grupo minoria. Di otro banda nos conose un bon sistema di seguridad social. Por ultimo, pa por keda stimula comercio y entrepreneurship (cu ta crucial pa nos economia) talbes mester considera baha impuesto riba ganashi mas ainda, pero di otro banda hisa impuesto riba dividendo cu lo toca accionista den su ambiente priva so. Tambe lo mester considera introduccion di un impuesto riba rikesa priva. E placa cu wordo cobra por wordo destina pa un fondo special pa educacion y training, un inversion den abilidadnan y conocemento di nos hendenan, cual na mi opinion ta yabi pa progreso di nos pais y un herment clave pa frena desigualdad y crea oportunidad.


text:
Tribunal Supremo di Venezuela a dicidi dia 4 augustus 2017 cu e peticion pa extradicion di George Jamaloodin. (40) riba peticion di Ministerio Publico (OM) di Corsou ta admisibel. Na november 2016 a pidi autoridad Venezolano extradicion di George Jamaloodin. cu na Corsou ta sospechoso den investigacionnan Germanium, Passaat en Maximus. E extradicion a ser pidi numa na momento cu Ministerio Publico a pidi G.R.M.J. pa meld su mes boluntariamente na Corsou. E no a duna oido na e peticion aki.
Den investigacion Germanium ta sospecha George Jamaloodin cu, como Minister di Fiansa, e tabata envolvi den malversacion di 450.000 florin na placa di subsidio pa mehoracion di un cancha di deporte Divi Divi den bario di Steenrijk. Esaki den e periodo 2012-2014.
Investigacion Passaat, un trayectorio paralelo di investigacion Biento, ta relata cu pasonan castigabel den cuadro di realisacion di e asina yama ‘inkeerregeling’ na Belastingdienst na 2011. Ta trece George Jamaloodin. den esaki cu falsificacion di documento (valsheid in geschrift).
Den investigacion Maximus ta sospecha George Jamaloodin. di envolvimento den asesinato di Helmin Wiels na mei 2013. Mas particular ta sospecha George Jamaloodin. cu hunto cu otronan el a duna encargo pa mata Helmin Wiels y paga tambe pa esaki.
Relaciona cu e peticion di extradicion di George Jamaloodin. na november 2016, a detene George Jamaloodin. na maart 2017. Esaki a tuma luga dor di autoridad Venezolano. Desde e fecha ey e ta den detencion di extradicion (uitleveringsdetentie).
Tribunal Supremo di Venezuela a studia e documentonan y a scucha tur partido den e caso di peticion di extradicion i a yega na e conclusion cu tin suficiente base pa extradita George Jamaloodin. pa Corsou, esaki a base di e investigacionnan Germanium, Passaat en Maximus. Contra e decision aki no tin posibilidad pa apelacion.
Pa duna autoridad di Venezuela y Corsou e posibilidad pa traha den tur trankilidad riba transporte di George Jamaloodin., a dicidi di parti di Ministerio Publico pa no duna informacion na prensa riba e extradicion cu ta bay tuma luga. Ta wardando aworaki riba e proceso administrativo pa sigui su caminda na Venezuela.
Ministerio Publico (OM) Corsou ta hopi satisfecho cu e forma cu autoridad Venezolano a duna nan cooperacion na ehecucion cuidadoso di e extradicion. OM ta confia cu e transferencia real ta tuma luga riba termino cortico.


text:
Ehecutivonan di Valero a yega Aruba
ORANJESTAD (AAN): Den un private jet, ehecutivonan di Valero Oil Company di Houston, a yega Aruba den oranan di diamars merdia pa firma e ultimo documentonan pa traspaso di e tereno y propiedad pa Aruba.
Despues e documentonan ta bay Parlamento pa worde discuti y trata. E fecha di apertura di CITGO pa motibo di contratiempo a dura mas cu loke a pensa, pero awor caminda ta hancho habri pa asina dia 1 di october e trabaonan por cuminsa.
Na General Aviation Airport di Aruba, Ministernan Eman y De Meza tabata spera e grupo di ehecutivo di Valero cu te siman pasa ainda tabata den combersacion cu e team di Aruba pa por a yega na e miho deal posibel pa e isla y su hendenan.
Un di e logronan sigur ta e hecho cu Aruba ta bira doño di e refineria. Eman tabata satisfecho y a expresa esaki tambe. Bayendo back den historia Eman a recorda con ora su gobierno a tuma rienda di pais Aruba na fin di 2009, a bin haya e refineria cera.
“E tempo ey nos a hiba deliberacionnan cu Valero pa por a logra un reapertura na 2011 cu a dura te 2012”. Apesar di a traha duro y incansabel, gobierno a traha todo por todo y a bay hopi parti di mundo pa trata na haya un partner pa Valero, no a logra den esaki. Minister de Meza nunca a perde speranza y a sigui busca y a haya un avenida cu CITGO Petroleum Corporation.
“Por bisa cu awe cu yegada di ehecutivonan di Valero na Aruba nos ta yegando e punto culminante di e esfuerso grandi cu gobierno, y principalmente colega de Meza, a bin ta haciendo.” Eman a gradici e team negociado cu a traha pa periodonan largo deliberando den forma intensivo pa por a yega na unda Aruba kier a yega cu e refineria. E acuerdo cu CITGO mes a keda firma algun tempo pasa caba, pero tabata e acuerdo cu Valero cu mester a keda cla y cu a dura un poco. Pero awor esey tambe ta bay tuma lugar.
“Mañan nos ta firma e acuerdo cu Valero ta bay traspasa su propiedad pa pais Aruba y asina e acuerdo cu CITGO por bay Parlamento. Nos ta spera cu den luna di september nos ta keda cla, pa na luna di oktober CITGO por cuminsa traha riba e refineria. Inversionnan grandi ta bay worde haci y ta bay bin mas di 2 mil cupo di trabao.” Eman a splica cu tabatin algun asunto di impuesto cu mester a keda regla cu Valero y cu nan a keda cla cu nan. E tabatin hopi palabra di aprecio pa e ehecutivonan di Valero cu semper a coopera cu Aruba ora tabatin mester.


text:
Uzo consciente di antibiotica ta importante
ORANJESTAD (AAN): Na Aruba a tuma luga e di 9 conferencia di Dutch-Antillean- Surinam Clinic (DAS) di reumatologia y medicina interno, unda cu a conta cu presencia di dokter y internistanan orador di Corsou, Aruba, Hulanda, Colombia, Suriname y Sint Maarten.
Esaki ta di 3 biaha cu ta organisa e conferencia aki na Aruba. A conta cu mas di 100 participante, kendenan pa 2 dia a ricibi diferente informacion entre otro a enfoca riba miho uzo di antibiotica.
Dr. Sandro Waterloo, Internist-eldery medicine Aruba, tabata un di esunnan cu a organisa e conferencia y el a duna di conoce cu a conta cu presencia di dokternan di cas, specialistanan, nursenan, hendenan di AZV y Inspeccion di Aruba. E conferencia tabata uno exitoso.
E meta di e conferencia tabata pa specialistanan, dokternan di cas y tur otro esunnan cu tabata presente haya e oportunidad pa siña mas na e conferencia mes. E di dos meta di e conferencia tabata pa tur presente conoce otro, asina el a duna di conoce. “Henter dia bo ta den oficina ta mira pashent, pero hopi biaha no ta mira colega y ami como specialista na hospital no ta mira hopi dokter di cas”, asina dr. Waterloo a duna di conoce.
E conferencia aki a duna su persona e oportunidad pa mira otro dokter y conoce nan mas miho. Durante e conferencia nan a haya oportunidad di intercambia informacion cu otro, haciendo esaki nan ta keda na altura di tur loke tin ultimamente ariba tereno medico. Y discutiendo un par di caso tambe ta yuda tur na yega pa compronde cierto aspectonan mas ainda.
Dr. Jaclyn de Kort, Internista specialisa den infeccion, tabata un orador na e conferencia y el a duna di conoce cu nan a lanta nan grupo di antibiotica cual ta un programa mundial. A lanta e grupo aki pa asina por vigila e uzo di antibiotica y pa asina tur dokter ta mas consciente, principalmente den hospital, pero tambe pafo di hospital.
El a sigui duna di conoce cu antibiotica ta remedinan duna na pashent contra infeccionnan, causa pa micro organismo y no causa virus. Un persona cu por tin griep no mester haya un antibiotica. E problema cu nan ta hayando mundialmente, ta cu e bacterianan ta birando resistente p’e antibiotica convencional.
Esaki ta nifica cu aki par di aña un “simpel” blaasontsteking, esta un infeccion di orina por bira fatal. Esey lo haci cu un operacion di un heup of kimoterapia tambe ta bira dificil, pasobra mester di antibiotica pa ora di trata pashentnan na momento di un infeccion. “Nos tin cu percura cu nos por mantene cual nos tin aworaki den uzo”, asina el a duna di conoce.
Mester ta mas consciente pa ora uza antibiotica. Tin reglanan cu ta importante di cual mester tene cuenta na dje.
- No cumpra antibiotica unda cu ta, uz’e solamente si dokter di cas duna recept y pues tin un bon indicacion cu e pashent mester hay’e.
- Zorg pa uza e antibiotica totalmente. Zorg pa caba cu e tratamento completamente.
- Si bo tin tablet di antibiotica cu a resta, no duna bo bisiña p’e haci uzo di dje.
Dr. de Kort ta kere cu asina aki por preveni e mal uzo di antibiotica. Tur antibiotica ta of por causa resistencia y e ta keda na e persona mes pa uz’e mas prudente posibel.
E grupo di dokter cu ta controla e uzo di antibiotica ta duna guia na dokternan di cas con por prescribi antibiotica prudente uzando bon indicacion. Por haci uzo di e website http://aruba.swabid.nl, unda cu por haya e guia di antibiotica digitalisa y e ta sostenibel y tur empleado di cuido di salud por haci uzo di esaki.


text:
WILLEMSTAD – Un total di 4 persona a keda mortalmente herida diasabra anochi na altura di Alaska Snack na Berg Altena. Prome informacion tabata indica cu tabatin tiramento unda cu un persona a keda mortalmente herida y cu tres otro tabata gravemente herida. Pero ya na ora cu e victimanan a yega hospital, nan tambe a fayece. Polis un rato despues a confirma cu enberdad tur 4 persona envolvi a fayece. Ta trata di personanan hopi liga na e mundo di drag race. Nombernan di e victimanan no a keda divulga ainda. Paz na restonan di e fayecido nan.
ORANJESTAD/WILLEMSTAD – ‘Un ta cuestion cu el a keda sin banda’ ta contesta di e roadmanager di e banda Buleria di Aruba, Esta Jairo Evertsz a sigura NoticiaCla dialuna atardi. E pregunta aki a surgi henter weekend, tanto na Aruba como Corsou, ora cu e resultado a bira conoci cu un cantante di Corsou a gana e tumba di Corsou, pero usando un banda di Aruba. A surgi mesora e discusion cu si awor Buleria tin cu keda Corsou como obligacion pa compaña Urvin ‘Luwi’ Jano e periodo di carnaval cu a resta.
WILLEMSTAD – Ministerio publico na Corsou ta bay demanda corte pa ‘kita propiedad’ di ex prome minister Gerrit Schotte y su pareha Cicely van der Dijs. Segun vocero di OM Norman Serphos, ta trata di ‘un suma di riba 1.8 miyon (1.861.692 florin Antiyano) cu el a haña ilegal di corupcion den caso ‘Babel’. E casonan aki lo tuma lugar dia 15 di februari 2018 den un asina yama ‘regiezitting’.
ORANJESTAD – Cu excepcion di un, tur e participantenan di festival di Tumba na Corsou di Aruba a clasifica pa e final di diabierna awor. Ta trata aki di Chendell Beamont, Rocco Franken y Quincy Hasham. Tanto Beamont como Franken ta cu e banda Buleria di Aruba, mientras cu Hasham a presenta cu e banda di Corsou, WESU. Mester menciona acerca cu tur e participantenan di Buleria (2 di Corsou) a pasa pa final, cu sigur ta un logro grandi.
WILLEMSTAD- Recientemente staff i personal di C3 a celebra apertura di nan oficina nobo na Emmastad. E edificio a keda completamente renoba, moderniza i awor ta mas espacioso tambe. Awor C3 tin su propio tayer na unda cu instalacion di aparatonan por tuma luga, tambe a crea henter un hala tecnico for di cual por duna servicio na clientenan di C3. Sr. Bert Schreuders, director di C3 a gradici e publico grandi pa nan presencia durante un anochi asina importante. Hunto cu accionista, Curaçao Growth Fund (Justus Martens i Erik Baas) a amplia riba e vision pa futuro i e proyectonan riba cual C3 lo enfoca durante di e proximo periodo.
WILLEMSTAD – Organisadornan di Curacao North Sea Jazz Festival a anunsiá awe niun hende ménos ku Jason Derulo, Carlos Vives i Sean Paul cu lo bini Corsou pa Curacao North Sea Jazz Festival 2018. Tambe por anuncia binida di Spyro Gyra i e Trio Michel Camilo. Organisashon di CNSJF ta trahando riba diferente otro artista. Lo anunsiá e artistanan aki den kurso di lunanan benidero. E di ocho edishon di e festival lo habri djaweps 30 di ougustus ku konsiertonan grátis den World Trade Center. Ya a keda konfirmá pa e anochi di apertura en todo kaso Silvestre Dangond.
ORANJESTAD /WILLEMSTAD - A haña un resto mortal mas di e grupo di indocumenta cu nan lancha a faya cu nan riba laman. Asina vocero di warda costa Roderick Gouverneur a confirma. Awor e cantidad di morto ta 5. Helicopter ta buscando atrobe. Awor cu 48 ora a pasa tin chens cu mas curpa lo drif bin ariba.


text:
Nos titularnan di Notisia Bon FM (22 februari 2018)
Organisashonnan ta kontentu ku porfin tin un union pa sali na interes di pueblo.
Oumento di tarifa di awa i koriente ta nifika ku forsa di kompra lo empeora.
Djaluna awor lo tin e prome buelo direkto di CN-Express ente Boneiru i St. Eustatius.
Supervishon riba kuminda ta mas ku solamente kontrol.
Segun Clyde van Putten, awe ta pa St. Eustatius, mañan ta pa otro islanan.
Nos titularnan di Notisia Bon FM (21 februari 2018)
Clyde van Putten ta yama intervenshon di Hulanda na St Eustatius un golpe di estado.
Organisashonnan ta bai manda karta a gobiernu di Hulanda mustrando riba efektonan negativo di oumento di tarifa di awa i koriente.
Defisitnan komersial di Hulanda karibense a oumenta den 2017.
Bista di seguridat di Ministerio Publiko mester duna un bista kon pa minimalisa risikonan.
Sindikatonan a risibi informashon tokante maneho di PCN.
Nos titularnan di Notisia Bon FM (20 februari 2018)
Gezaghebber ta konseha pa no trata e tema di BIA durante su ousensia den reunion publiko di Konseho Insular.
Segun presidente di ABVO no ta berdat ku no tin union i solidarismo den sindikalismo na Boneiru.
No tin un bista si tin un ouemtno di uso di xtc, pero e droga tin atenshon di ministerio publiko.
Estudio pa trahadonan nobo di brantwer ta tuma luga via di un sistema nobo.
Mensahe di Papa, di kuaresma ta ku maldat lo plama asina tantu ku amor di hopi hende lo fria.
Nos titularnan di Notisia Bon FM (19 februari 2018)
E aña aki lo kuminsa ku konstrukshon di hotel di 4 strea riba tereno di Sunset Beach.
USIBO ta bai intermedia entre NAPB BES i ABVO.
Dr. Frans di Fundashon Mariadal ta kontentu ku VWS tin un sekretario di estado dedika na islanan BES.
Kombatimentu di violensha domestiko i maltrato di mucha ta un punto ku tin atenshon di sekretario di estado Blokhuis.
Michiel Bijkerk ta anunsia su retiru for di politika.
Nos titularnan di Notisia Bon FM (17 februari 2018)
Usibo ta hasiendo esfuerso pa trese sindikatonan NAPB i ABVO na mesa djaluna.
Segun Norwin Willem, por evita e situashon ku a surgi aki.
Sekretario di estado Blokhuisd ta bisa ku ta hasiendo un bon trabou pa laga grandinan biba mas largu den nan mes kas.
Sekretario di estadio Knops ta konstata ku no tin komersio ilegal di oro na Boneiru.
WEB ta lansa wega di spar pa muchanan.
Nos titularnan di Notisia Bon FM (16 februari 2018)
Ounke ku NAPB-BES no a firma CAO, esaki ta konta pa miembronan di e sindikato.
Presidente di NAPB-BES ta retira komo presidente di Usibo, pasobra no tin union den sindikalismo.
Sekretario di estado di VWS kier mehorashon riba tereno di prevenshon.
Ainda tin luga pa mas boluntario pa Bon Doet.
TCB a selebra 10 aña di servisio konfiabel di Delta pa Boneiru.